# TECHNICKÁ UNIVERZITA VO ZVOLENE

**Drevárska fakulta**

**ZÁSADY VOLIEB DO AKADEMICKÉHO SENÁTU**

# D r e v á r s k e j f a k u l t y T U v o Z v o l e n e

**November 2022**

***Z á s a d y v o l i e b d o A k a d e m i c k é h o s e n á t u Drevárskej fakulty TU vo Zvolene***

Zásady volieb do Akademického senátu Drevárskej fakulty (ďalej aj „AS DF“) tvoria neoddeliteľnú súčasť Štatútu Akademického senátu Drevárskej fakulty Technickej univerzity vo Zvolene.

1. AS DF má 20 členov, z toho 13 členov zastupuje zamestnaneckú časť akademickej obce Drevárskej fakulty (ďalej aj „AO DF“) a 7 členov zastupuje študentskú časť AO DF.
2. Do AS DF má právo voliť a byť volený každý člen AO DF, ktorá je definovaná v čl. 3 ods.
   1. Štatútu AS DF.
3. Členov zamestnaneckej časti AS DF volia v priamych tajných voľbách členovia príslušnej zamestnaneckej časti AO DF. Členov študentskej časti AS DF volia v tajných voľbách členovia príslušnej študentskej časti AO DF.
4. Voľby je možné uskutočniť buď prezenčnou alebo elektronickou formou. V prípade uskutočnenia volieb elektronickou formou je potrebné zvoliť také prostriedky informačnej a komunikačnej technológie, ktoré umožňujú tajné hlasovanie.
5. Funkčné obdobie členov AS DF je najviac štvorročné.
6. Funkcia člena AS DF je nezlučiteľná s funkciou rektora, prorektora, dekana a prodekana, kvestora a tajomníka fakulty.
7. Volebnú komisiu (ďalej aj „VK“) pre zabezpečenie volieb AS DF navrhuje a schvaľuje AS DF. VK je minimálne trojčlenná, vrátane predsedu, ktorého volí AS DF.
8. Volebná komisia zodpovedá za organizáciu a priebeh volieb, vyhodnocuje voľby a vyhlasuje ich výsledky, zvoláva prvé zasadnutie AS DF, pričom predseda VK až do zvolenia predsedu AS DF vedie toto zasadnutie.
9. Volebná komisia zabezpečí zoznamy voličov a hlasovacie lístky. V prípade uskutočnenia volieb prezenčnou formou pripraví zoznam voličov a hlasovacie lístky v listinnej podobe. V prípade uskutočnenia volieb elektronickou formou pripraví zoznam voličov v elektronickej podobe a vzor elektronického hlasovacieho lístka.
10. Volebná komisia zabezpečí prípravu hlasovacích lístkov v zamestnaneckej časti na jednotlivých pracoviskách.
11. Na hlasovacích lístkoch v listinnej podobe, a v prípade uskutočnenia volieb elektronickou formou na elektronickom hlasovacom lístku, budú uvedení členovia príslušného pracoviska, ktorí môžu byť zvolení do AS DF.
12. Zoznamy voličov a vzor hlasovacieho lístka v listinnej podobe, a v prípade uskutočnenia volieb elektronickou formou elektronický zoznam voličov pre hlasovanie a vzor elektronického hlasovacieho lístka, zverejní VK najneskôr 7 pracovných dní pred konaním volieb tak, aby boli dostupné každému členovi AO DF (napr. UIS, informačná skrinka AS DF, vnútorný informačný okruh, webové sídlo DF, ...)
13. Ak člen AO DF nechce byť volený do AS DF, oznámi to písomne VK najneskôr 2 dni pred voľbami. VK ho na základe tohto písomného oznámenia z hlasovacieho lístka vyškrtne.
14. Voľby do nového AS DF sa konajú podľa harmonogramu určeného VK a schváleného AS DF, a to najneskôr 30 dní pred ukončením funkčného obdobia AS DF. Harmonogram volieb AS DF musí VK zverejniť aspoň 7 dní pred ich konaním tak, aby bol dostupný každému členovi príslušnej časti AO DF.
15. Študenti volia svojich zástupcov do AS DF v dvoch kolách. V prvom kole navrhnú členovia príslušnej študentskej časti AO kandidátov podľa ods. (16). V druhom kole sa na volebných lístkoch budú nachádzať navrhnutí kandidáti, ktorí kandidatúru prijali. Z kandidátov sú zvolení senátori, ktorí získali najväčší počet platných hlasov v príslušnej časti AO ktorú zastupujú.
16. Študenti volia svojich zástupcov do AS DF podľa jednotlivých stupňov štúdia:
17. študenti prvého stupňa štúdia - 3 zástupcov,
18. študenti druhého stupňa štúdia - 2 zástupcov,
19. študenti tretieho stupňa štúdia - 2 zástupcov.
20. V prípade rovnosti hlasov viacerých kandidátov na členstvo v AS DF sa o členovi AS DF rozhodne losovaním.
21. Výsledky volieb sú právoplatné pri nadpolovičnej účasti členov príslušnej zamestnaneckej časti AO DF.
22. Výsledky volieb sa zverejnia do 24 hodín od ich konania tak, aby boli dostupné všetkým členom príslušnej časti AO DF. O voľbách AS DF volebná komisia vypracuje zápis, doložený evidenciou o účasti voličov vo voľbách, ktorý podpíšu všetci členovia VK.
23. Pripomienky a sťažnosti k uskutočneným voľbám do AS DF môže podať písomnou formou každý člen AO DF do 2 pracovných dní od zverejnenia výsledkov volieb predsedovi VK. O pripomienkach a sťažnostiach rozhodne úradujúci AS DF do 30 pracovných dní od doručenia pripomienky alebo sťažnosti.
24. Ak zaniklo členovi AS DF členstvo pred skončením funkčného obdobia podľa čl. 3, ods. (6) písm. b) až g) Štatútu AS DF, na uvoľnené miesto zvolí príslušná časť AO DF nového člena AS DF. Funkčné obdobie nového člena trvá do konca funkčného obdobia člena, ktorému členstvo predčasne zaniklo.
25. Zásady volieb do AS DF nadobúdajú platnosť a účinnosť schválením v AS DF. Tieto zásady volieb do AS DF boli prerokované a schválené na rokovaní AS DF dňa 23.novembra 2022.
26. Nadobudnutím platnosti a účinnosti týchto Zásad volieb do AS DF strácajú platnosť Zásady volieb do AS DF chválené AS DF dňa 11. februára 2021.

prof. Ing. Ivan Klement, CSc. predseda AS DF